Vuonna 2006 linjalle ehdotettiin 175 kilometrin pituista laajennusta Shanghaista Hangzhou'n kaupunkiin. Laajennus suunniteltiin avattavan liikenteelle vuonna 2010 ennen Shanghain maailmannäyttelyn avajaisia. Suunnittelu keskeytettiin vuonna 2007, kun alueen väestö protestoi hanketta vastaan pelätessään sähkömagneettista säteilyä. Viranomaiset julkaisivat arvion, jonka mukaan projekti on kuitenkin turvallinen.